MC2 05FN B.L.E.S.S. strategy/sq

[[Media:MC2_05SHD_Strategjia_e_Bekimit.pdf|Shkarkojeni këtë faqe si dokument pdf]]

''Në këtë sesion ju do të mësoni si të tregoni kujdes për personat në rrjetin tuaj të marrëdhënieve, për t’i ndihmuar ata të shohin një pasqyrim të dashurisë që Krishti ka për ta, dhe për t’i mbajtur hapur dyert për bisedat në vazhdim. (Mateu 9:35-38)''

Shikim Pas (20-30 min)
[SHËNIM: Ndajini njerëzit në grupe me nga 4-6 persona për këtë sesion. Shpërndajuni shënimet e pjesëmarrësit.]

Lutje dhe Kujdes

 * Caktoni një drejtues grupi të vogël për të lehtësuar procesin e ndarjes me njëri-tjetrin.


 * Kërkojini çdo grupi të diskutojë se për çfarë janë mirënjohës gjatë kësaj jave.


 * Kërkojini çdo personi të tregojë si po ia kalon, të ndajë me grupin 1-2 kërkesa lutjeje dhe më pas të luten për njëri-tjetrin.

SHËNIM: Nëse dikush ka nevojë për më shumë ndihmë, caktoni një orar kur mund të takoheni për ta ndihmuar me nevojën që ka.

Kremtoni Besnikërinë

 * Inkurajoni llogaridhënie me dashuri, për t'iu bindur Jezusit.


 * Kërkojini çdo grupi të tregojë çfarë ndodhi kur po i besonin Zotit për qëllimet e tyre dhe për deklaratat “Unë do të _____ më datë _____”...


 * Pasi kanë mbaruar të gjitha grupet, pyetini nëse ndonjëri prej tyre ka dëshirë të ndajë për ato që diskutuan, me grupin e madh.

Dhënia e Vizionit
Jepuni vizionin për identitetin e tyre në Krishtin, ose për atë që mund të bëjë Perëndia përmes tyre ndërsa ndërmarrin hapa besimi.

'Si ndihet Perëndia për të humburit? 1Timoteut 2:1-4 thotë që Perëndia dëshiron që të gjithë njerëzit të shpëtohen dhe t’ia arrijnë njohjes së të vërtetës. Jezusi u bëri thirrje dishepujve të Tij ta ndiqnin Atë dhe Ai do t’i bënte peshkatarë njerëzish. Gjatë dy javëve të kaluara ju keni filluar t’i ndihmoni njerëzit në njohjen e së vërtetës mbi Jezusin. Ju keni filluar të peshkoni njerëz.'
 * Për shembull:

'Ju keni përdorur Pyetjen e Mrekullueshme dhe jeni lutur bashkë me njerëzit. Ju po komunikoni me personat në rrjetin tuaj të marrëdhënieve për Jezusin. Një mënyrë tjetër për të krijuar lidhje me njerëzit është përmes kujdesit. Ata do të ndiejnë kujdesin tuaj kur ju i trajtoni ata si njerëz të veçantë dhe duke i bërë të kuptojnë që janë ndryshe nga të tjerët, që kanë nevoja të ndryshme dhe histori të ndryshme jetësore. Për t’ju ndihmuar ju në arritjen e kësaj ne ju prezantojmë strategjinë e BEKIMIT (në Veprimtarinë 2).'

Veprimtaria #1 Mateu 9:35-38

 * Caktoni një drejtues grupi të vogël për të lehtësuar procesin e ndarjes me njëri-tjetrin.


 * Lexoni Mateu 9:35-38.


 * Kërkojuni grupeve të vogla të dikutojnë përgjigjet e pjesëmarrësit mbi:


 * Çfarë ju pëlqeu më shumë? Përse?


 * Përmblidheni duke theksuar zemrën e Jezusit. Ju mund të pyesni:


 * Çfarë mësojmë këtu për zemrën e Jezusit?

Veprimtaria #2 Diskutoni Strategjinë e Bekimit

 * Shpjegoni strategjinë e Bekimit të printuar në shënimet e pjesëmarrësit.


 * Inkurajojini pjesëmarrësit të diskutojnë dhe ndajnë me njëri-tjetrin mënyra praktike për të përdorur secilën nga pikat e kësaj strategjie:


 * Sigurohuni që të gjithë të mbajnë shënime, të cilat do t’i ndihmojnë ata më vonë.


 * U thoni anëtarëve të grupit që në Sesionin 6 ju do të flisni më shumë mbi ndarjen e Ungjillit.

Tranzicion

'Sot duam të mendojmë se si mund të tregojmë kujdes ndaj njerëzve përreth nesh. Strategjia e Bekimit do të na ndihmojë ta bëjmë diçka të tillë.'

'Një nga pjesët e kësaj strategjie është tregimi i historisë suaj. Ne e gjejmë një shembull të mirë të kësaj në librin e Veprave, kur Pali tregon historinë e vet (për shembull Veprat 22). Sot do të përgatisim gjithashtu një histori të shkurtër të jetëve tona. Ne duam që tregimi i kësaj historie të zgjatë rreth 1 minutë. Ajo duhet të jetë e qartë dhe ne duhet të ndihemi rehat ndërsa e tregojmë, në mënyrë që ta përdorim shpesh gjatë strategjisë së bekimit të të tjerëve.'

Përgatitja për Mision
Tani ne do të praktikojmë shkrimin dhe tregimin e historisë suaj, e cila tregon si jeni takuar me Jezusin.


 * Praktikimi dhe Sugjerimet


 * Kërkojuni pjesëmarrësve të ndahen në dyshe dhe t’i tregojnë njëri-tjetrit historinë e vet. [Mbrapa fletës së shënimeve të pjesëmarrësit ka një udhëzues.]


 * Kërkojini personit që po dëgjon të mbajë shënim për pikat kryesore të historisë, dhe të japë disa sugjerime ndërkohë që dëgjon.


 * Pas 5 minutash, kërkojuni pjesëmarrësve të ndërrojnë rolet.


 * Shkruani një Histori të Thjeshtë


 * Jepuni pjesëmarrësve 10 minuta kohë për të shkruar një fjalë që përshkruan jetët e tyre në secilën nga të treja pjesët. [Mbrapa fletës së shënimeve të pjesëmarrësit ka një udhëzues.]


 * Kalimi nga bashkëbisedimi në tregimin e historisë suaj.


 * Si ka qenë jeta juaj përpara se të njihnit Krishtin?


 * Si dëgjuat për Jezus Krishtin?


 * Si ishte jeta juaj pasi e njohët Krishtin dhe e pranuat atë?


 * Më pas kërkojuni atyre të shkruajnë 2-3 fjali më të detajuara për secilën pjesë.


 * Praktikimi dhe Sugjerimet


 * Kërkojuni pjesëmarrësve të gjejnë një partner të ri dhe të përsëritin tregimin e historisë. Përdorni një kronometër duke i dhënë çdo personi vetëm 2 minuta kohë për të treguar historinë e vet.


 * Sigurohuni që secili të japë mendimin e vet në lidhje me historinë që do të dëgjojë.


 * Kërkojuni pjesëmarrësve të gjejnë një partner të ri dhe të përsëritin tregimin e historisë për herë të tretë. Përdorni një kronometër duke i dhënë çdo personi vetëm 2 minuta kohë për të treguar historinë e vet.


 * Sigurohuni që secili do të japë mendimin e vet në lidhje me historinë që do të dëgjojë.

Pjesëmarrja në Mision

 * BEKONI 3 persona të cilët do t’i zgjidhni nga rrjeti juaj i marrëdhënieve.


 * Në Veprimtarinë #2, përdorni hartën e rrjetit tuaj të marrëdhënieve për të zgjedhur 3 persona dhe mënyra specifike si do të Dëgjoni, Hani dhe Shërbeni me ta këtë javë.


 * Shkruani deklarata “Unë do të _____ më datë _____” dhe tregojani grupit tuaj të vogël.


 * Caktoni një kohë kur do takoheni me partnerin tuaj në dyshe.

Lutja për Misionin
Dorëzojani Perëndisë qëllimet e gjithsecilit. Kërkojini Atij të na ndihmojë të tregohemi besnikë dhe të na përdorë të nisim një lëvizje për të bërë dishepuj.

For Further Study

 * Lexoni Konceptin e Transferueshëm #8: Si të duash me besim


 * Lexoni Udhëzime mbi Shkrimin dhe Tregimin e Historisë Suaj Personale